|  |  |
| --- | --- |
| Jautājums semināra laikā | Atbilde |
| Vai varētu plašāk ar piemēriem paskaidrot - kā saprast tīklojumu veidošanas pasākumi? | Attiecībā uz jautājumu par ŽM tīkliem - pamatā ir izveidotā konsorcija sadarbība, un Žana Monē tīkliem ir jāatbilst vienam vai vairākiem no šādiem nosacījumiem:- mācībām un ārpusstundu aktivitātēm paredzētas mācīšanas metodikas apkopošana un apspriešana,- labas prakses apkopošana un apmaiņa attiecībā uz mācīšanos par Eiropas Savienības jautājumiem,- kopīgas mācīšanas un sadarbīgās mācīšanas organizēšana gan ar mobilitātes palīdzību, gan internetā.Iepriekš minēto var īstenot:- izstrādājot dokumentus un norādījumus labas prakses izplatīšanai,- rīkojot sanāksmes klātienē un tiešsaistē,- izmantojot kopīgu mācīšanu un sadarbīgo mācīšanu. |
| Vai pārstrādātais prof. izgl. likums noteiks kādas prof. izgl. Iestādes atbildību par apmācāmo pieaugušo iekļaušanu darba tirgū, jo, kā redzams šobrīd, liela daļa no apmācāmā kontingenta to dara savu hobby interešu apmierināšanas nolūkos, te ieguldot nelielus personīgos līdzekļus, taču īpašu papildinājumu nozarei šis kontingents nedod. Paldies! | Labdien,Atbildot uz Jūsu jautājumu, informējam, ka likumprojekts “Grozījumi Profesionālās izglītības likumā” (turpmāk – likumprojekts) citu starpa paredz ieviest profesionālās izglītības programmu absolventu monitoringa datu apstrādi. Likumprojekts paredz papildināt Profesionālās izglītības likumu ar 29.2pantu, nosakot profesionālās izglītības programmu absolventu monitoringa datu apstrādi par iegūto profesionālo kvalifikāciju, nodarbinātību un ienākumiem un datu apstrādes veikšanas kārtību. Monitoringa dati par absolventu turpmākajām gaitām – nodarbinātības līmeni, nozarēm, profesijām, vidējiem ienākumiem un bezdarba līmeni apkopotā veidā sadalījumā pa profesionālās izglītības programmām, kvalifikācijām un izglītības iestādēm, t.sk. reģionālā dalījumā tiks uzkrāti Valsts izglītības informācijas sistēmā un būs pieejami politikas plānotājiem, izglītības iestādēm un potenciāliem izglītojamajiem. Monitoringa uzkrātie dati ļaus analizēt īstenoto profesionālās izglītības programmu efektivitāti un atbilstību darba tirgus prasībām.  Izglītības jomas uzdevums – nodrošināt darba tirgus vajadzībām atbilstošu mācību piedāvājumu. Taču mācību ietvaros iegūto zināšanu, prasmju un kompetenču izmantošana ir indivīda izvēle, ko ietekmē vairāki iekšējie (piem., vēlme, spējas, pieredze) un ārējie faktori, tostarp darba vietu kvalitāte (piem., darba apstākļi, atalgojums, vide). |